ai4bharat/Pralekha huggingface dataset:
ఉప రాష్ట్రపతి సచివాలయం
ఐఐటీలు, ఉన్నతవిద్యాసంస్థలు సామాజిక సమస్యలపై అధ్యయనం చేయాలి – ఉపరాష్ట్రపతి
• మానవాళి ఎదుర్కొంటున్న సమస్యలకు వినూత్న పరిష్కారాలపై దృష్టిపెట్టాలి
• ఈ పరిశోధనలు, అధ్యయనాలకు ఆర్థిక సాయంపై ప్రైవేటు రంగం ఆలోచించాలి
• అందరూ కలిసి పనిచేస్తేనే.. ప్రజలకు నాణ్యమైన, ఆనందకరమైన జీవితాన్ని అందించగలం
• ఢిల్లీ ఐఐటీ వజ్రోత్సవాల ప్రారంభోత్సవంలో గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు సూచన
సమాజం, మానవాళి ఎదుర్కొంటున్న సమస్యలపై అధ్యయనం, మరింత లోతైన పరిశోధనలు జరపడం ద్వారా ఆయా సమస్యల పరిష్కారం దిశగా కృషి చేయాలిని ఐఐటీలు సహా ఉన్నతవిద్యాసంస్థలకు గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు పిలుపునిచ్చారు. వాతావరణ మార్పులు, అనారోగ్య సమస్యలు తదితర అంశాలను మొదటి ప్రాధాన్యతగా గుర్తించాలని సూచించారు.
ఢిల్లీ ఐఐటీ వజ్రోత్సవాల ను ఆన్లైన్ వేదిక ద్వారా ప్రారంభించిన ఉపరాష్ట్రపతి, సామాజిక సమస్యలను అధ్యయనం చేసి పరిష్కారమార్గాలను కనుగొనడం ఐఐటీ, ఇతర ఉన్నత విద్యాసంస్థల ముందున్న తక్షణకర్తవ్యమని తెలిపారు. ఈ దిశగా పరిశోధన మరియు అభివృద్ధి పై ఆర్థిక సహకారాన్ని మరింతగా పెంచాల్సిన అవసరాన్ని ఆయన నొక్కిచెప్పారు. ఇందుకోసం విద్యారంగంలోని ఇలాంటి ప్రాజెక్టులను గుర్తించి వాటికి ఆర్థిక సాయం చేసేందుకు ప్రైవేటు రంగం ముందుకురావాలని ఉపరాష్ట్రపతి పేర్కొన్నారు. ఉన్నతవిద్యాసంస్థలు, పరిశ్రమలు పరస్పర సహకారాన్ని కలిగి ఉండి, అత్యాధునిక సాంకేతిక సహకారాన్ని అభివృద్ధి చేసేందుకు సమన్వయంతో కలసి ముందుకెళ్లాలని సూచించారు. విద్యాసంస్థల్లో పరిశోధనలను చేస్తున్న వారికి వివిధ రంగాల పారిశ్రామికవేత్తలు అండదండగా నిలవాల్సిన అవసరం ఉందన్నారు. అప్పుడే ప్రజలు ఎదుర్కొంటున్న సమస్యలకు వీలైనంత త్వరగా చక్కటి పరిష్కారాలు అందించేందుకు అవకాశం ఉంటుందని తెలిపారు.
గతేడాది ప్రకటించిన ప్రపంచ అత్యుత్తమ విద్యాసంస్థల్లో కేవలం 8 భారతీయ సంస్థలే ఉన్నాయన్న విషయాన్ని ప్రస్తావించిన ఉపరాష్ట్రపతి, కేంద్ర ప్రభుత్వం ఇటీవల తీసుకొచ్చిన నూతన విద్యావిధానం-2020 ద్వారా మళ్లీ భారత్ విశ్వగురువుగా, ప్రపంచ విద్యాకేంద్రంగా రూపుదిద్దుకునే అవకాశాలు పుష్కలంగా ఉన్నాయన్నారు. ప్రభుత్వాలు, విశ్వవిద్యాలయాలు, విద్యావేత్తలు, ప్రైవేటు రంగం కలిసి విద్యారంగంలో ఉన్నత ప్రమాణాలు నెలకొల్పి, అత్యుత్తమ విధానం దిశగా చొరవ తీసుకోవాలని, ఇది అందరి సంయుక్త ప్రయత్నం ద్వారానే సాధ్యమవుతుందని పేర్కొన్నారు.
మన దేశానికి, యువశక్తి కీలకమైన వనరు అని.. యువతలో ప్రతిభాపాటవాలకు కొదవలేదని.. వీరికి సరైన నైపుణ్యాన్ని అందించగలిగితే భారత్.. ప్రపంచ యవనికపై పుష్కలమైన అవకాశాలు అందిపుచ్చుకుని ప్రపంచానికి ఆదర్శంగా నిలిచే దిశగా ముందుకు సాగడం ఖాయమని తెలిపారు. ఇందుకోసం విద్యాప్రమాణాలను పెంచుకోవాల్సిన అవసరముందని, నూతన విద్యావిధానం ద్వారా ఈ రంగంలోని సమస్యలను పరిష్కరించుకుని మరింత వృద్ధి సాధించగలదని ఆశాభావం వ్యక్తం చేసిన ఉపరాష్ట్రపతి, నాణ్యమైన విద్యను అందించడం తక్షణావసరమని తెలిపారు.
ఢిల్లీ ఐఐటీ.. తమ విద్యార్థులను ఉద్యోగార్థులుగా కాకుండా ఉద్యోగాలు కల్పించే వారిగా తీర్చిదిద్దుతోందని ప్రశంసించిన ఉపరాష్ట్రపతి, విద్యా సంస్థలు ఈ దిశగా కృషి చేయాలని సూచించారు. ఈ సందర్భంగా ఐఐటీ న్యూఢిల్లీ డైమండ్ జూబ్లీ లోగో, 2030 స్ట్రాటజీ డాక్యుమెంట్ ను ఉపరాష్ట్రపతి ఆవిష్కరించారు. ఈ కార్యక్రమంలో కేంద్ర విద్యాశాఖ మంత్రి డాక్టర్ రమేశ్ పోఖ్రియాల్ నిశాంక్, ఐఐటీ ఢిల్లీ డైరక్టర్ ప్రొఫెసర్ వి.రామ్ గోపాల్ రావ్, విశ్వవిద్యాలయ అధ్యాపకులు, విద్యార్థులు, పూర్వవిద్యార్థులు తదితరులు పాల్గొన్నారు.
ప్రధాన మంత్రి కార్యాలయం
2022 సెప్టెంబర్, 25వ తేదీన ప్రసారమైన 'మన్-కీ-బాత్' ఆధారంగా నమో-యాప్ క్విజ్ లో పాల్గొనవలసిందిగా ప్రజలను కోరిన - ప్రధానమంత్రి
2022 సెప్టెంబర్, 25వ తేదీన ప్రసారమైన 'మన్-కీ-బాత్' ఆధారంగా నమో యాప్ క్విజ్ లో పాల్గొనవలసిందిగా ప్రధానమంత్రి శ్రీ నరేంద్ర మోదీ ప్రజలను కోరారు. ఈ నెల మన్-కీ-బాత్ కార్యక్రమంలో వన్యప్రాణుల నుండి పర్యావరణం వరకు అదేవిధంగా సంస్కృతి నుండి భారతదేశం యొక్క గొప్ప చరిత్ర వరకు అంశాలను ప్రస్తావించినట్లు కూడా శ్రీ మోదీ చెప్పారు.
ఇదే విషయాన్ని ప్రధానమంత్రి సామాజిక మాధ్యమం ద్వారా ట్వీట్ చేస్తూ, "ఇటీవలి #మన్-కీ-బాత్ కార్యక్రమంలో, వన్యప్రాణుల నుండి పర్యావరణం వరకు అదేవిధంగా సంస్కృతి నుండి భారతదేశం యొక్క గొప్ప చరిత్ర వరకు వివిధ అంశాలను ప్రస్తావించడం జరిగింది. నమో యాప్ లో ఒక ఆసక్తికరమైన క్విజ్ ఉంది, ఇందులో మీరందరూ పాల్గొనవలసిందిగా నేను కోరుతున్నాను." అని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
పారిస్ ఒలింపిక్స్ 2024 తొలి ఉన్నతస్థాయి కమిటీ సమావేశానికి అధ్యక్షత వహించిన కేంద్ర క్రీడల మంత్రి; సమావేశానికి హాజరైన ఐఒఎ, ఎంవైఎఎస్ ప్రతినిధులు
పారిస్ ఒలింపక్స్ 2024కు సంబంధించి కేంద్ర సమాచార & ప్రసారశాఖ & యువజన వ్యవహారాలు, క్రీడలు  మంత్రి శ్రీ అనురాగ్ ఠాకూర్, ఎంవైఎఎస్ సహాయ మంత్రి శ్రీ నిషిత్ ప్రమాణిక్తో కలిసి సోమవారం తొలి ఉన్నత స్థాయి కమిటీ సమావేశానికి అధ్యక్షత వహించారు.
ఎంవైఎఎస్, స్పోర్ట్స్ అథారిటీ ఆఫ్ ఇండియా , భారతీయ ఒలింపిక్ అసోసియేషన్  ప్రతినిధులు హాజరైన ఈ సమావేశం వచ్చే ఏడాది జరుగనున్న పారిస్ ఒలింపిక్స్ రోడ్ మ్యాప్ వివరాలను చర్చించి, ఈ ఏడాది హాంఝౌలో జరుగనున్న ఏషియన్ గేమ్స్ తయారీ గురించిన వివరాలను తెలుసుకున్నారు.
సమావేశం గురించి మాట్లాడుతూ, ఈ ఏడాది హంగఝౌలో భారత్ ఉత్తమంగా రాణించేందుకు ఏషియన్ గేమ్స్లో మన క్రీడాకారులు సరిగ్గా ప్రదర్శించేందుకు నిరంతర కృషి జరుగుతోందని మంత్రి శ్రీ అనురాగ్ సింగ్ ఠాకూర్ చెప్పారు. ఎంఒసి  సభ్యులు వారం వారం సమావేశమవుతున్నారని, క్రమం తప్పకుండా క్రీడాకారులతో బృందాలు టచ్లో ఉండి వారి పురోగతిని పరీక్షిస్తున్నారని, ప్రతీదీ క్రమబద్ధంగా ఉందాలేదో చూస్తున్నారని చెప్పారు.
సోమవారం మూల్యాంకన సమావేశం ఈ అంశాలపై జరుగగా, హాజరైన వాటాదారులందరూ ఈ ఆసియా క్రీడలలో భారతదేశం అత్యుత్తమ ప్రదర్శనను కనబరుస్తుందని అంగీకరించారు. అది ప్రభుత్వం కావచ్చు లేదా క్రీడాకారులు అందరూ కూడా ఈ ఆసియా క్రీడలకు సంసిద్ధంగా ఉండేందుకు ప్రతి ప్రయత్నాన్ని చేస్తున్నారని అన్నారు.
ఆసియా క్రీడలు ఈ ఏడాది సెప్టెంబర్ 23 నుంచి అక్టోబర్ 8వరకు చైనాలోని హంగ్ఝౌలో జరుగనుండగా, ఒలింపిక్ క్రీడలు 26 జులై 2024 నుంచి 11 ఆగస్టు 2024 వరకు ఫ్రాన్స్లోని పారిస్లో వచ్చే ఏడాది జరుగనున్నాయి.
ప్రధాన మంత్రి కార్యాలయం
చేతీ చాంద్ సందర్భం లో ప్రజల కు శుభాకాంక్షలు తెలిపిన ప్రధాన మంత్రి
చేతీ చాంద్ నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
శ్రీ నరేంద్ర మోదీ ఒక ట్వీట్ లో ఈ కింది విధం గా పేర్కొన్నారు:
‘‘చేతీ చాంద్ సందర్భం లో ఇవే శుభాకాంక్షలు, మరీ ముఖ్యం గా సింధీ సముదాయానికి శుభకామనలు. భగవాన్ ఝూలేలాల్ విశేష ఆశీర్వాదాలు మనకు ఎల్లప్పటికీ లభిస్తూ ఉండేటట్లు ఆ ఈశ్వరుడు కటాక్షించు గాక. రాబోయే సంవత్సరం లో ప్రతి ఒక్కరి ఆకాంక్ష లు నెరవేరాలి అని నేను ప్రార్థిస్తున్నాను.’’
ప్రధాన మంత్రి కార్యాలయం
ఛఠ్ సందర్భం లో శుభాకాంక్షలు తెలిపిన ప్రధాన మంత్రి
ఛఠ్ పండుగ సందర్భంలో దేశ ప్రజలకు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘ఛఠీ మాత ప్రతి ఒక్కరికి సుఖాన్ని, సమృద్ధి ని, సూర్య భగవానుని నుంచి జీవశక్తి ని ప్రసాదించుగాక’ అని ట్విటర్ లో నమోదు చేసిన ఒక సందేశం లో శ్రీ నరేంద్ర మోదీ ఆకాంక్షించారు.
ప్రధాన మంత్రి కార్యాలయం
కరోనావైరస్ అంశం లో సన్నద్ధత ను సమీక్షించిన ప్రధాన మంత్రి
సిఒవిఐడి-19 గా వ్యవహరిస్తున్న నావల్ కరోనావైరస్ అంశం లో సన్నాహక చర్యల ను ప్రధాన మంత్రి శ్రీ నరేంద్ర మోదీ సమీక్షించారు.
‘‘కోవిడ్-19 నావల్ కరోనావైరస్ అంశం లో సమాయత్తానికి సంబంధించి ఒక విస్తృత సమీక్ష ను నిర్వహించడమైంది. భారతదేశం లోకి వస్తున్నటువంటి వారిని పరీక్షించడం మొదలుకొని, సకాలం లో వైద్య పరంగా శ్రద్ధ వహించడం వరకు రాష్ట్రాలు మరియు వివిధ మంత్రిత్వ శాఖ లు కలసికట్టు గా కృషి చేస్తున్నాయి.
గాభరాపడవలసిన అగత్యమేం లేదు. మనమంతా ఉమ్మడి గా పని చేస్తూ, చిన్నవే అయినప్పటికీ స్వయంరక్షణాత్మకమైన ముఖ్య చర్యలు తీసుకోవలసిన అవసరం ఉంది’’ అని ప్రధాన మంత్రి పేర్కొన్నారు.
Narendra Modi
✔@narendramodi
Had an extensive review regarding preparedness on the COVID-19 Novel Coronavirus. Different ministries & states are working together, from screening people arriving in India to providing prompt medical attention.
15.8K
2:18 PM - Mar 3, 2020
Twitter Ads info and privacy
4,187 people are talking about this
Narendra Modi
✔@narendramodi
· 1h
Had an extensive review regarding preparedness on the COVID-19 Novel Coronavirus. Different ministries & states are working together, from screening people arriving in India to providing prompt medical attention.
Narendra Modi
✔@narendramodi
There is no need to panic. We need to work together, take small yet important measures to ensure self-protection.
8,016
2:18 PM - Mar 3, 2020
Twitter Ads info and privacy
3,542 people are talking about this(
గిరిజన వ్యవహారాల మంత్రిత్వ శాఖ
అటవీ తాజా, సేంద్రీయ శ్రేణికి చెందిన రోగనిరోధక శక్తిని పెంచే, ప్రభావితం చేసే ఉత్పత్తుల శ్రేణిని ట్రైబ్స్ ఇండియాలో విడుదల
లక్షలాది గిరిజన సంస్థలకు పెద్ద మార్కెట్లను అందుబాటులోకి తెస్తూనే, తన ఉత్పత్తులను విస్తరిస్తూ, వాటిని మరింత ఆకర్షణీయం చేస్తూ ట్రైబ్స్ ఇండియా 46 కొత్త గిరిజన ఉత్పత్తులను అదనంగా తన జాబితాలో ఈ వారం జోడించింది. ఇందులో ముఖ్యంగా తాజా, సేంద్రీయ శ్రేణికి చెందిన అటవీ ఉత్పత్తులు ఉన్నాయి. తాజా, సేంద్రీయ అటవీ ఉత్పత్తుల శ్రేణిలో వ్యాధి నిరోధక శక్తిని పెంచే పలు ఉత్పత్తులను, గిరిజన కళలు, హస్తకళలను గత నెలలో ట్రైబ్స్ ఇండియా శ్రేణిలో చేర్చింది. గత కొద్ది వారాలలో ఈ కొత్త ఉత్పత్తులను 125 ట్రైబ్స్ ఇండియా దుకాణాలలో, ట్రైబల్ ఇండియా మొబైల్ వాన్లు, ట్రైబ్స్ ఇండియా ఇ- మార్కెట్ ప్లేస్ , ఇ-టైలర్లలో ప్రవేశపెట్టడం జరిగింది.
ఈ సందర్భంగా మాట్లాడుతూ, గిరిజనజీవితాలను పరివర్తన చేసి, వారి జీవనోపాధులను మెరుగుపరచేందుకు, ప్రభావితం చేసేందుకు ట్రైబ్స్ ఇండియా కృషి చేస్తోందని ట్రైఫెడ్ మేనేజింగ్ డైరెక్టర్ ప్రవీర్ కృష్ణ. స్థానిక ఉత్పత్తుల కోసం గొంతెత్తండి, స్థానిక ఉత్పత్తుల కోసం గిరిజన ఉత్పత్తులను చూడండి  అన్న మంత్రంతో ట్రైఫెడ్ దేశవ్యాప్తంగా ఉన్న గిరిజనులకు లబ్ధి చేకూరుస్తూ, వారి జీవనోపాధులను మెరుగుపరుస్తూ పని చేస్తుంది. భారతదేశ వ్యాప్తంగా ఉన్న గిరిజనుల నుంచి సేకరించిన కొత్త ఉత్పత్తులను ఈ శ్రేణిలో జత చేయడం అన్నది ఈ దిశలో మరొక అడుగు అని చెప్పవచ్చు.
దేశంలోని వివిధ ప్రాంతాల నుంచి సేకరించి, నేడు ప్రారంభించిన ఉత్పత్తులలో, జార్ఖండ్కు చెందిన ఒరాన్ గిరిజనులు ఉత్పత్తి చేసిన కొబ్బరి, నువ్వులు, బాదం, శనగపిండి, వెన్నతో కూడిన ఆరోగ్యవంతమైన, రుచికరమైన బిస్కెట్లు ఉన్నాయి. సేంద్రీయ ఉత్పత్తి శ్రేణిలోని 10 ఉత్పత్తులు తమిళనాడులోని మలయాలీ గిరిజనుల నుంచి సేకరించారు. ఇందులో సేంద్రీయ బజ్రా, సేంద్రీయ ఉలవలు, సేంద్రీయ చిరుధాన్యాల బిస్కెట్లు, సేంద్రీయ చిరు ధాన్యాలు వరి రకాలు, పసుపు పొడి, హర్బల్ సబ్బులు ఉన్నాయి. అలాగే ఒడిషాకు చెందిన ఖోండ్ తెగ నుంచి ఈ వారం 5 ఉత్పత్తులను సేకరించారు. ఇందులో సేంద్రీయ బంకతో చేసిన అగరబత్తులు, ఒడిషాకు చెందిన 300కన్నా ఎక్కువ మంది గిరిజన మహిళలు దంచిన సేంద్రీయ మెంతి పొడి, శొంఠి పొడి, ధనియాల పొడి, పంచపుటనా  ఉన్నాయి. ఇందులో ఛత్తీస్గఢ్కు చెందిన మరియా, ముడియా, గోండ్ గిరిజనుల నుంచి నేరుగా సేకరించిన తాజా అటవీ తేనె కూడా జోడించారు. ఈ తేనె స్వచ్ఛమైంది, ఇందులో ఇతర పదార్ధాలు కలపలేదు. నేడు ప్రారంభించిన ఉత్పత్తులలో ధృవీకరించిన వన తులసి తేనె ప్రత్యేక ఆకర్షణగా నిలిచింది. ఇతర ఉత్పత్తులలో దేశవాళీ నెయ్యి, పసుపు సుగంధ తైలం, దేశవాళీ వరి, చిలగడదుంప చిప్స్ ఉన్నాయి. రాజస్థాన్ రాష్ట్రానికి చెందిన ఆరు ఉత్పత్తులను జోడించారు. ఇవన్నీ కూడా ప్రధానంగా హెర్బల్ ఉత్పత్తులు, ఉసరిక రసం, ఖర్జూర్ బాస్కెట్, సోంప్ ఉన్నాయి.అహ్మదాబాద్ నుంచి 10 ఆయుర్వేద ఉత్పత్తులను జోడించారు. ఇందులో ఉసరి పొడి, పసుపు పొడి, రసాయ పొడి, బ్రాహ్మీ పొడి, అశ్వగంథ పొడి, అమృత ఉన్నాయి. ఇవన్నీ కూడా గుజరాత్లోని వివిధ తెగల నుంచి సేకరించినవి, రోగనిరోధక శక్తిని పెంచే సేంద్రీయ ఉత్పత్తులు.
స్థానిక ఉత్పత్తుల కోసం గొంతెత్తండి, స్థానిక ఉత్పత్తుల కోసం గిరిజన ఉత్పత్తులను చూడండి  అన్న మంత్రంతో గిరిజన వ్యవహారాల మంత్రిత్వ శాఖ కింద చేస్తున్న ట్రైఫెడ్ దేశవ్యాప్తంగా ఉన్న గిరిజనులకు లబ్ధి చేకూరుస్తూ, వారి జీవనోపాధులను కూడా మెరుగుపరుస్తోంది. ఇటీవలే ప్రారంభించిన ట్రైబ్స్ ఇండియా ఇ- మార్కెట్ ప్లేస్ అన్నది భారతదేశంలోని అతిపెద్ద హస్తకళలు, సేంద్రీయ ఉత్పత్తుల మార్కెట్. ఇక్కడ గిరిజన ఉత్పత్తులు, హస్తకళలను దేశవ్యాప్తంగా ఉన్న వినియోగదారులకు అందుబాటులోకి తెస్తోంది.
ఆర్థిక మంత్రిత్వ శాఖ
జూన్ 26-28, 2023 వరకు రిషికేశ్లో మూడో మౌలిక సదుపాయాల వర్కింగ్ గ్రూప్ సమావేశం
భారత అధ్యక్షతన జరగనునన్న జీ20 సమావేశాలకు సంబంధించిన మూడో జీ20 ఇన్ఫ్రాస్ట్రక్చర్ వర్కింగ్ గ్రూప్  సమావేశం జూన్ 26 నుండి 28, 2023 వరకు ఉత్తరాఖండ్లోని రిషికేశ్లో జరగనుంది. జీ20 సభ్య దేశాలు, ఆహ్వానిత దేశాలు, అంతర్జాతీయ సంస్థల నుండి మొత్తం 63 మంది ప్రతినిధులు భారత అధ్యక్షతన జరగనున్న జీ20 -2023లో ఇన్ఫ్రాస్ట్రక్చర్ ఎజెండాపై చర్చలను కొనసాగించడానికి ఈ మూడో జీ20 ఇన్ఫ్రాస్ట్రక్చర్ వర్కింగ్ గ్రూప్  సమావేశంలో పాల్గొననున్నారు. మార్చి 2023లో విశాఖపట్టణంలో జరిగిన రెండవ ఐడబ్ల్యుజీ సమావేశం అంశాలను చర్చలను అనుసరిస్తూ ఈ సమావేశంలో ఆయా దేశాల ప్రతినిధులు పాల్గొననున్నారు. జీ20 ఇన్ఫ్రాస్ట్రక్చర్ వర్కింగ్ గ్రూప్ ఇన్ఫ్రాస్ట్రక్చర్ ఇన్వెస్ట్మెంట్స్లోని వివిధ అంశాలపై చర్చిస్తుంది. ఇందులో మౌలిక సదుపాయాలను అసెట్ క్లాస్గా అభివృద్ధి చేయడం, నాణ్యమైన మౌలిక సదుపాయాల పెట్టుబడిని ప్రోత్సహించడం, ఇన్ఫ్రాస్ట్రక్చర్ పెట్టుబడి కోసం ఆర్థిక వనరులను సమీకరించడం, ఇందుకు గాను వినూత్న సాధనాలను గుర్తించడం వంటివి ఉన్నాయి. ఇన్ఫ్రాస్ట్రక్చర్ వర్కింగ్ గ్రూప్ యొక్క ఫలితాలు జీ20 ఆర్థిక ట్రాక్ ప్రాధాన్యతలను తెలియజేస్తాయి. అవస్థాపన అభివృద్ధిని ప్రోత్సహిస్తాయి. మూడో ఐడబ్ల్యుజీ సమావేశంలో 2023 ఇన్ఫ్రాస్ట్రక్చర్ ఎజెండాలోని వివిధ వర్క్స్ట్రీమ్ల పట్ల గణనీయమైన పురోగతి గురించి చర్చించబడుతుంది. ఈ సమావేశంలో చర్చించే ఇతర ప్రాధాన్యత్యాంశాలతో పాటుగా "రేపటి నగరాలకు ఆర్థిక తోడ్పాటు: సమ్మిళిత, స్థితిస్థాపకంగా మరియు స్థిరంగా"
అనే ప్రధాన ప్రాధాన్యతపై కూడా చర్చలు జరగనున్నాయి. మూడు రోజుల పాటు జరిగే ఈ సమావేశాల్లో ప్రతినిధుల కోసం పలు అధికారిక సమావేశాలతో పాటుగా సాంస్కృతిక కార్యక్రమాలు ఏర్పాటు చేశారు. అధికారిక చర్చలతో పాటు, ప్రతినిధులు రిషికేశ్ యొక్క గొప్ప సంస్కృతి మరియు అందమైన ప్రకృతి దృశ్యాలను గురించి తెలుసుకొంటారు. అధికారులు జూన్ 28 మధ్యాహ్నం ప్రతినిధుల కోసం విహారయాత్రను కూడా ఏర్పాటు చేశారు. ఐడబ్ల్యుజీ సమావేశాల నేపథ్యంలో రెండు వైపు ఈవెంట్లు కూడా ప్లాన్ చేయబడ్డాయి. జూన్ 26న, ఏషియన్ ఇన్ఫ్రాస్ట్రక్చర్ ఇన్వెస్ట్మెంట్ బ్యాంక్ భాగస్వామ్యంతో “సుస్థిర నగరాలకు రోడ్మ్యాప్పై ఉన్నత స్థాయి సెమినార్” కూడా నిర్వహించబడుతుంది. ఈ
మూడు సెషన్లలో జరిగే చర్చలు సాంకేతికత, ఇన్ఫ్రాటెక్, డిజిటలైజేషన్ పాత్రను అన్వేషించడంతో పాటు వాతావరణ మార్పు నుండి మౌలిక సదుపాయాల స్థితిస్థాపకత, వేగవంతమైన పట్టణీకరణ మరియు సమగ్రత వరకు కీలక సవాళ్లను వినడానికి జీ20 నిర్ణయాధికారులను అనుమతిస్తుంది. ఇండోనేషియాలో ప్రపంచంలోని అత్యంత ప్రతిష్టాత్మకమైన కొత్త నగర అభివృద్ధి నుసంతారాను ప్రారంభించడంలో ప్రతినిధులు ప్రత్యేక దృక్పథం నుండి నేర్చుకుంటారు. చాలా మంది అంతర్జాతీయ మరియు జాతీయ నిపుణులు చర్చలో పాల్గొంటున్నారు. జూన్ 27న, "భారతదేశాన్ని ఒక ఎంఆర్ఓ హబ్గా మార్చడంపై రౌండ్ టేబుల్" ఎంఆర్ఓ స్పేస్లో భారతదేశం అందించే అవకాశాల గురించి చర్చించడానికి ఒక ఎజెండాతో షెడ్యూల్ చేయబడింది. ఉత్తరాఖండ్ యొక్క గొప్ప సాంస్కృతిక వారసత్వాన్ని ఆస్వాదించడానికి మరియు స్థానిక వంటకాలను ఆస్వాదించడానికి అవకాశాన్ని అందించడానికి ప్రతినిధులకు "రాత్రి భోజ్ పర్ సంవాద్"  కోసం కూడా ఆతిథ్యం ఏర్పాటు చేయడమైంది. ప్రెసిడెన్సీ ప్రతినిధులు 2023 జూన్ 26న "యోగా రిట్రీట్"ని కూడా ప్లాన్ చేసింది.
|
|
వరుస సంఖ్య
|
|
ఎమ్ఒయు / ఒప్పందం
|
|
భారతదేశం పక్షాన ఇచ్చి పుచ్చుకొన్నది
|
|
బాంగ్లాదేశ్ పక్షాన ఇచ్చి పుచ్చుకొన్నది
|
|
1
|
|
హైడ్రోకార్బన్ రంగంలో సహకారం అంశం పై అవగాహన కు సంబంధించిన ఫ్రేమ్ వర్క్
|
|
బాంగ్లాదేశ్ కు భారతదేశ రాయబారి
|
|
అదనపు కార్యదర్శి , అభివృద్ధి , శక్తి మరియు ఖనిజ వనరుల విభాగం
|
|
2
|
|
స్థానిక సంస్థలు, ఇతర ప్రభుత్వ రంగ సంస్థల ద్వారా అధిక ప్రభావాన్ని ప్రసరించే సముదాయ అభివృద్ధి పథకాల అమలు కు గ్రాంటు రూపేణా భారతదేశ ఆర్థిక సహాయానికి సంబంధించిన ఎమ్ఒయు
|
|
బాంగ్లాదేశ్ కు భారతదేశ రాయబారి
|
|
కార్యదర్శి , ఆర్థిక సంబంధాల విభాగం
|
|
3
|
|
సరిహద్దు ప్రాంతాలలో ఏనుగుల సంరక్షణ కు సంబంధించిన ఒడంబడికల ప్రాథమిక పత్రం
|
|
బాంగ్లాదేశ్ కు భారతదేశ రాయబారి
|
|
కార్యదర్శి , పర్యావరణం, అడవులు మరియు జల వాయు పరివర్తన మంత్రిత్వ శాఖ
|
|
4
|
|
బరిశాల్ సిటీ కార్పొరేశన్ కు సంబంధించిన లామ్ఛోరీ ప్రాంతం లో చెత్త/ఘన వ్యర్థాల నిర్మూలన క్షేత్రం మెరుగుదల కు, తత్సంబంధిత సామగ్రి సరఫరా కు ఎమ్ఒయు
|
|
బాంగ్లాదేశ్ కు భారతదేశ రాయబారి
|
|
ఎ) కార్యదర్శి , ఆర్థిక సంబంధాల విభాగం
బి) మేయర్, బారిశాల్ సిటీ కార్పొరేశన్
|
|
5
|
|
వ్యవసాయ రంగం లో సహకారానికి ఉద్దేశించిన ఎమ్ఒయు
|
|
బాంగ్లాదేశ్ కు భారతదేశ రాయబారి
|
|
ఎగ్జిక్యూటివ్ చైర్మన్ , బాంగ్లాదేశ్ వ్యావసాయిక పరిశోధన మండలి
|
|
6
|
|
బాంగ్లాదేశ్ లోని ఢాకా లో గల జాతి పిత బంగబంధు శేఖ్ ముజిబుర్ రహమాన్ స్మారక సంగ్రహాలయానికి, భారతదేశం లోని న్యూ ఢిల్లీ లో గల జాతీయ సంగ్రహాలయానికి మధ్య ఎమ్ఒయు
|
|
బాంగ్లాదేశ్ కు భారతదేశ రాయబారి
|
|
పర్యవేక్షణాధికారి, ఢాకా లోని జాతి పిత బంగబంధు శేఖ్ ముజిబుర్ రహమాన్ స్మారక సంగ్రహాలయం
|
|
7
|
|
ఇండియా- బాంగ్లాదేశ్ సిఇఒస్ ఫోరమ్ తాలూకు ఉల్లేఖన నిబంధనలు 
|
|
వాణిజ్య కార్యదర్శి , వాణిజ్యం మరియు పరిశ్రమ ల మంత్రిత్వ శాఖ
|
|
కార్యదర్శి , వాణిజ్య మంత్రిత్వ శాఖ
ప్రధాన మంత్రి కార్యాలయం
మణిపుర్ ప్రజల వెన్నంటి భారతదేశం నిలుస్తున్నది:ప్రధాన మంత్రి
ఈ రోజు న 77 వ స్వాతంత్ర్య దినం సందర్భం లో ప్రధాన మంత్రి శ్రీ నరేంద్ర మోదీ ఎర్ర కోట బురుజుల మీది నుండి ప్రసంగిస్తూ, మణిపుర్ ప్రజల వెన్నంటి భారతదేశం నిలబడుతోందన్నారు. అక్కడి సమస్యల కు శాంతియుక్తమైన పరిష్కారం లభించ గలదన్న విశ్వాసాన్ని ఆయన వ్యక్తం చేశారు.
మణిపుర్ లో అశాంతి మరియు హింస ల కాలమంటూ వచ్చింది, మరి మహిళ ల గౌరవం పై దాడులు జరుగుతున్న వార్త లు వినవస్తున్నాయి అని ప్రధాన మంత్రి అన్నారు. మణిపుర్ ప్రజలు గత కొద్ది కాలం నుండి శాంతి ని పరిరక్షిస్తూ వస్తున్నారు కూడా అని ఆయన అంటూ, శాంతి ప్రక్రియ ను ముందుకు తీసుకు పోవాలి అని విజ్ఞప్తి చేశారు. ‘‘ఆ సమస్యల ను పరిష్కరించడం కోసం రాష్ట్ర ప్రభుత్వం మరియు కేంద్ర ప్రభుత్వం లు కలసికట్టు గా కృషి చేస్తున్నాయి, ఇక ముందూ ఇదే విధం గా కృషి చేస్తూ ఉంటాయి.’’ అని ఆయన అన్నారు.
ప్రధాన మంత్రి కార్యాలయం
భారతదేశం స్వాతంత్య్రం యొక్క 75 వ సంవత్సరం లో 750 బిలియన్ డాలర్ కు పైబడిన ఎగుమతుల ను సాధించినందుకు భారతదేశ ప్రజల ను ప్రశంసించిన ప్రధాన మంత్రి
భారతదేశం స్వాతంత్య్రం యొక్క 75 వ సంవత్సరం లో 750 బిలియన్ డాలర్ కు పైబడిన ఎగుమతుల ను సాధించినందుకు భారతదేశ ప్రజల ను ప్రధాన మంత్రి శ్రీ నరేంద్ర మోదీ ప్రశంసించారు.
భారతదేశం స్వాతంత్య్రం యొక్క 75వ సంవత్సరం లో 750 బిలియన్ డాలర్ కు పైబడిన ఎగుమతుల సాధన ను గురించి తెలియజేస్తూ వాణిజ్యం మరియు పరిశ్రమ శాఖ కేంద్ర మంత్రి శ్రీ పీయూష్ గోయల్ చేసిన ట్వీట్ ను ప్రధాన మంత్రి శేర్ చేశారు. ప్రధాన మంత్రి ఒక ట్వీట్ లో -
‘‘ఈ కార్యాని కి గాను భారతదేశం యొక్క ప్రజల కు ప్రశంస లు.
ఇది కదా రాబోయే కాలాల్లో భారతదేశాన్ని స్వయంసమృద్ధి యుక్తమైంది గా మలచేటటువంటి ఉత్సాహం.’’ అని పేర్కొన్నారు.
ప్రధాన మంత్రి కార్యాలయం
ప్రధాన మంత్రి తో సమావేశమైన సఫ్ రన్గ్రూప్ చైర్ మన్ శ్రీ రాస్ మెక్ఇన్స్
ప్రధాన మంత్రి శ్రీ నరేంద్ర మోదీ తో సఫ్ రన్ గ్రూప్ చైర్ మన్ శ్రీ రాస్ మెక్ఇన్స్ నిన్నటి రోజు న సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి శ్రీ నరేంద్ర మోదీ తో సఫ్ రన్ గ్రూప్ చైర్ మన్ శ్రీ రాస్ మెక్ఇన్స్ నిన్నటి రోజు న సమావేశమయ్యారు. శరవేగం గా వృద్ధి చెందుతున్నటువంటి భారతదేశ విమానయాన బజారు ఈ రంగం లో పనిచేస్తున్నటువంటి కంపెనీల కు ఎక్కడ లేని అవకాశాల ను అందిస్తోంది. రక్షణ మరియు అంతరిక్షం రంగాల లో సఫ్ రన్ తో సాంకేతిక విజ్ఞాన పరమైన భాగస్వామ్యాన్ని ఏర్పరచుకోవడం గురించి కూడా వారు చర్చించారు.’’ అని తెలిపింది.
(
విద్యుత్తు మంత్రిత్వ శాఖ
అద్భుతమైన పనితీరు కనబరిచిన ఎన్టీపీసీ
- 11.6 శాతం వృద్ధితో 295.4 బీయూల ఉత్పత్తి నమోదు
- 2022 సంవత్సరం ‘ఏప్రిల్-డిసెంబర్ మధ్య కాలంలో ప్రభుత్వ రంగ విద్యుదుత్పత్తి సంస్థ ఎన్టీపీసీ మేటి పని తీరును కనబరిచింది.
- సంస్థ స్వతంత్ర ప్రాతిపదికన మునుపటి సంవత్సరంతో పోలిస్తే ఉత్పత్తిలో 16.1 శాతం వృద్ధిని కనబరుస్తూ
254.6 బీయూల ఉత్తత్తిని నమోదు చేసింది.
- ఎన్టీపీసీ సంస్థ 14.6 ఎంఎంటీల ఉత్పత్తిని సాధించడం ద్వారా క్యాప్టివ్ బొగ్గు ఉత్పత్తిలో అసాధారణ వృద్ధిని నమోదు చేసింది
- ఎన్టీపీసీ గ్రూప్ స్థాపిత సామర్థ్యం 70824 మెగా వాట్లు
- కంపెనీ పునరుత్పాదక సామర్థ్యాన్ని 3 గిగా వాట్లు దాటింది
- భారతదేశంలోని అతిపెద్ద విద్యుత్ ఉత్పత్తి సంస్థ అయిన ఎన్టీపీసీ ఏప్రిల్-డిసెంబర్, 2022లో 295.4 బీయుల ఉత్పత్తిని నమోదు చేసింది, గత సంవత్సరం ఇదే కాలంతో ఉత్పత్తితో పోలిస్తే 11.6% వృద్ధిని నమోదు చేసింది.
భారతదేశంలోని అతిపెద్ద విద్యుత్తు ఉత్పత్తి సంస్థ అయిన నేషనల్ థర్మల్ పవర్ కార్పోరేషన్  ఏప్రిల్-డిసెంబర్, 2022లో 295.4 బీయూల విద్యుత్ ఉత్పత్తిని నమోదు చేసింది, గత సంవత్సరం ఇదే కాలంతో పోలిస్తే ఉత్పత్తిలో 11.6 శాతం వృద్ధి నమోదయింది.
స్వతంత్ర ప్రాతిపదికన మునుపటి సంవత్సరంతో పోలిస్తే సంస్థ 16.1 శాతం వృద్ధిని కనబరుస్తూ
254.6 బీయూల ఉత్పత్తిని నమోదు చేసింది. ప్రస్తుత ఆర్థిక సంవత్సరం 9 నెలల కాలానికి బొగ్గు కర్మాగారాలు 73.7% పీఎల్ఎఫ్ ను నమోదు చేశాయి, గత ఆర్థిక సంవత్సరంల అదే కాలానికి పీఎల్ఎఫ్ 68.5 శాతంగా నమోదయింది. ఎన్టీపీసీ సంస్థ తారాస్థాయి పనితీరు ఎన్టీపీసీ ఇంజనీర్లు, ఆపరేషన్ & నిర్వహణ పద్ధతులు మరియు సంస్థ వ్యవస్థల మేటి నైపుణ్యానికి నిదర్శనం. దీనికి తోడు ఎన్టీపీసీ 14.6 ఎంఎటీల ఉత్పత్తిని సాధించడం ద్వారా క్యాప్టివ్ బొగ్గు ఉత్పత్తిలో అసాధారణ వృద్ధిని చిత్రీకరించింది, అదే కాలానికి మునుపటి సంవత్సరంతో పోలిస్తే 51% వృద్ధిని నమోదు చేసింది. ఎన్టీపీసీ గ్రూప్ స్థాపిత సామర్థ్యం 70824 మెగా వాట్లు. ఇటీవల, కంపెనీ 3 గిగా వాటంల పునరుత్పాదక సామర్థ్యాన్ని అధిగమించింది.
ప్రధాన మంత్రి కార్యాలయం
ఫ్రాన్స్అధ్యక్షుని తో ప్రధాన మంత్రి సమావేశం తాలూకు పత్రికా ప్రకటన
ప్రధాన మంత్రి శ్రీ నరేంద్ర మోదీ కోపెన్ హేగన్ లో రెండో ఇండియా-నార్డిక్ సమిట్ ముగించి తిరుగుప్రయాణం లో 2022వ సంవత్సరం మే 4వ తేదీ న ఫ్రాన్స్ కు ఆధికారిక యాత్ర ను జరిపారు.
2. పేరిస్ లో, ప్రధాన మంత్రి ఫ్రాన్స్ అధ్యక్షుడు శ్రీ ఇమేన్యుయల్ మేక్రోన్ తో భేటీ అయ్యారు. వారు ఇద్దరు ముఖాముఖి గాను మరియు ప్రతినిధివర్గం స్థాయి లోను సమావేశమయ్యారు. రక్షణ, అంతరిక్షం, బ్లూ ఇకానమి, అణుశక్తి ని శాంతియుత ప్రయోజనాల కు వినియోగించడం మరియు ప్రజా సంబంధాలు సహా ద్వైపాక్షిక అంశాల కు సంబంధించి యావత్తు శ్రేణి ని గురించి ఉభయ నేత లు చర్చలు జరిపారు.
3. నేత లు ఇద్దరూ ప్రాంతీయంగాను మరియు ప్రపంచ స్థాయి లోను భద్రతపరమైనటువంటి దృష్టికోణాన్ని కూడా పరిశీలించారు. ప్రపంచ హితం కోసం భారతదేశం- ఫ్రాన్స్ వ్యూహాత్మక భాగస్వామ్యాన్ని ఒక శక్తి గా ఎలాగ మలచవచ్చో అన్నదానిపైన వారు చర్చించారు. ప్రధాన మంత్రి ఫ్రాన్స్ సందర్శన రెండు దేశాల మధ్య గల బలమైన మైత్రి మరియు సౌహార్దాన్నే కాకుండా ఇరువురు నేత ల మధ్య స్నేహాన్ని, సౌహార్దాన్ని కూడా చాటిచెప్పింది.
4. వీలు పడినంత త్వరలో భారతదేశాన్ని సందర్శించేందుకు రండి అంటూ అధ్యక్షుడు శ్రీ మేక్రోన్ ను ప్రధాన మంత్రి ఆహ్వానించారు.
5. చర్చల అనంతరం ఒక సంయుక్త ప్రకటన ను జారీ చేయడమైంది. ఆ ప్రకటన ను ఇక్కడ చూడవచ్చును.
రహదారి రవాణా, హైవేల మంత్రిత్వ శాఖ
విమాన  బిల్లు, 2019 కి ఆమోదం తెలిపిన మంత్రిమండలి
విమాన చట్టం, 1934 కు సవరణల ను చేయడం కోసం ఉద్దేశించినటువంటి విమాన సవరణ బిల్లు, 2019ని ప్రవేశపెట్టడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ బిల్లు ను ఇక పార్లమెంట్ లో ప్రవేశపెడతారు.
ఈ బిల్లు గరిష్ఠ పరిమితి ని ఇప్పుడు ఉన్న 10 లక్షల రూపాయల నుండి ఒక కోటి రూపాయల కు పెంచుతుంది. ఇది వాయుయాన సంచాలన కు సంబంధించిన రంగాలన్నిటి నియంత్రణ ను చేర్చడానికి ప్రస్తుత చట్ట పరిధి ని విస్తరింపజేస్తుంది.
ఈ సవరణ లు ఇంటర్ నేశనల్ సివిల్ ఏవియేశన్ ఆర్గనైజేశన్  యొక్క ఆవశ్యకతల ను తీర్చుతాయి. దీని తో భారతదేశం లోని మూడు నియంత్రణ సంస్థ లు మరింత ప్రభావవంతం గా మారుతాయి. ఆ మూడు సంస్థ లు ఏవేవంటే ఒకటోది డైరెక్టరేట్ జనరల్ ఆఫ్ సివిల్ ఏవియేశన్, రెండోది బ్యూరో ఆఫ్ సివిల్ ఏవియేశన్, ఇక మూడోది ఎయర్ క్రాఫ్ట్ యాక్సిడెంట్ ఇన్ వెస్టిగేశన్ బ్యూరో. తత్ఫలితం గా దేశం లో విమానాల కార్యకలాపాల కు సంబంధించిన భద్రత మరియు సురక్ష ల యొక్క స్థాయి అధికం అయ్యేందుకు మార్గం సుగమం అవుతుంది.
(
ప్రధాన మంత్రి కార్యాలయం
9 ఏళ్ల మోదీ ప్రభుత్వంపై పౌరుల ట్వీట్స్ పంచుకున్న ప్రధాన మంత్రి
తొమ్మిదేళ్ల మోదీ ప్రభుత్వం మీద పౌరులు చేసిన ట్వీట్లను ప్రధాని శ్రీ నరేంద్ర మోదీ పంచుకున్నారు.2014 తరువాత తమకు ప్రభుత్వం పనితీరు ఎందుకు నచ్చిందో పేర్కొంటూ ఆ ట్వీట్లు వచ్చాయి.
ప్రధాని ఇలా ట్వీట్ చేశారు;
“ఉదయం నుంచి పౌరులు చేస్తున్న అనేక ట్వీట్లు చూస్తున్నా. 2014 తరువాత మన ప్రభుత్వం ఎందుకు నచ్చిందో ప్రస్తావిస్తూ ట్వీట్ చేస్తున్నారు. అలాంటి ప్రేమపూర్వక సందేశాలు ప్రజలకోసం మరింత కష్టపడి పనిచేసేలా చేస్తాయి.”
పౌరుల ట్వీట్స్ పంచుకుంటూ ప్రధాని ఇలా అన్నారు:
“గడిచిన 9ఏళ్లలో ఎంతో చేశాం. ముందు ముందు ఇంకా ఎంతో చేస్తాం. అమృతకాలంలో బలమైన సుసంపన్నమైన దేశాన్ని నిర్మిస్తాం "
“భారత ప్రజలు సుస్థిరమైన ప్రభుత్వాన్ని ఎన్నుకోవడం వలన ఇవన్నీ సాధించగలిగాం. చేసిన వాగ్దానాలన్నీ నెరవేర్చగాలిగాం. ఇలాంటి అండ వలన వచ్చే బలం అంతా ఇంతా కాదు.”
“ఎన్ డీ యే ప్రభుత్వం ప్రజల జీవితాలలో మార్పు తీసుకువచ్చి భారత అభివృద్ధి యాత్రను వేగవంతం చేసింది"
“140 కోట్ల భారతీయుల ఆకాంక్షలు నెరవేర్చగలిగే అవకాశం దక్కటం నాకెంతో ఆనందంగా ఉంది"
రైల్వే మంత్రిత్వ శాఖ
ఒక్కరోజులో 3.13 లక్షల టన్నుల ధాన్యాన్ని రవాణా చేసిన రైల్వే శాఖ
112 ర్యాకుల ధాన్యం రవాణాతో గత రికార్డులు తెరమరుగు
లాక్డౌన్ సమయంలో దేశ ప్రజలందరికీ ఆహార ధాన్యాలు అందించేందుకు కృషి
కేంద్ర వ్యవసాయ శాఖ నిశిత పర్యవేక్షణలో ధాన్యం రవాణా
కొవిడ్-19 కారణంగా భారతదేశ వ్యాప్తంగా లాక్డౌన్ కొనసాగుతున్న నేపథ్యంలో భారతీయ రైల్వే శాఖ తన రవాణా విభాగం ద్వారా అత్యవసర సేవలను అందిస్తోంది. ఆహార ధాన్యాల వంటి నిత్యావసరాలను సకాలంలో దేశవ్యాప్తంగా రవాణా చేస్తూ, అవి అందరికీ అందుబాటులో ఉండేలా కృషి చేస్తోంది.
దేశంలోని అన్ని ఇళ్లలో పొయ్యిలు వెలిగేలా, వంటగది కార్యకలాపాలు ఒడిదొడుకులు లేకుండా సాగేలా భారతీయ రైల్వే ఒక్కరోజులోనే రికార్డు స్థాయిలో ఆహార ధాన్యాలను దేశవ్యాప్తంగా తరలించింది. 22 ఏప్రిల్ 2020న ఒక్కరోజులోనే 3.13 లక్షల టన్నులకు సమానమైన 112 ర్యాకుల ఆహార ధాన్యాలను దేశవ్యాప్తంగా తీసుకువెళ్లింది. 2020 ఏప్రిల్ 9వ తేదీన 2.57 లక్షల టన్నులకు సమానమైన 92 ర్యాకులు, అదే నెల 14, 18వ తేదీల్లో 2.49 లక్షల టన్నులకు సమానమైన 89 ర్యాకుల ఆహార ధాన్యాలను తరలించింది. ప్రస్తుత 112 ర్యాకుల రవాణాతో, గతంలో తాను నెలకొల్పిన రికార్డును తాజాగా అధిగమించింది.
01.04.2020 నుంచి 22.04.2020 వరకు మొత్తం 4.58 మిలియన్ టన్నుల ఆహార ధాన్యాలను భారతీయ రైల్వే శాఖ రవాణా చేసింది. గతేదాడి ఇదే సమయంలో ఈ పరిమాణం 1.82 మిలియన్ టన్నులుగా ఉంది. లాక్డౌన్ సమయంలోనూ దేశవ్యాప్తంగా వ్యవసాయ ఉత్పత్తులను సకాలంలో సేకరించి, రవాణా చేస్తూ తన కృషితో ప్రజలందరికీ భరోసా కల్పిస్తోంది. నిత్యావసరాల లోడింగ్, రవాణా, అన్ లోడింగ్ పూర్తి వేగంగా జరుగుతున్నాయి. కేంద్ర వ్యవసాయ శాఖ దీనిని నిశితంగా పర్యవేక్షిస్తోంది.
(